Clint Eastwoods priser og nomineringer

Clint Eastwood er en amerikansk skuespiller, filminstruktør, filmproducer og komponist. Efter at have begyndt sin skuespilskarriere i små ukrediterede roller i film og tv har hans karriere varet i over 50 år i både tv- og filmproduktioner. Eastwood har medvirket i adskillige tv-serier, hvoraf Rawhide nok er den mest berømte. Hans rolle i den otte sæsoner lange serie gjorde at han fik hovedrollen i En nævefuld dollars, Hævn for dollars og Den gode, den onde og den grusomme. Eastwood har medvirket i 42 film inklusive Hang 'Em High, Flugten fra Alcatraz, Broerne i Madison County og Gran Torino. Eastwood begyndte med at instruere film i 1971, og i 1982 havde han sin som producer på de to film Firefox og Honkytonk Man. Eastwood har også bidraget med musik til sine filmen, enten som udførende kunstner, som tekstforfatter eller som komponnist. Han har primært mevirket i western-, action-, komedie og dramafilm.

Eastwood har har modtaget utallige priser og nomineringer for sit arbejde, bl.a. med filmene Unforgiven, Mystic River, og Million Dollar Baby. Disse inkluderer Academy Awards, Directors Guild of America Awards, Golden Globe Awards og People's Choice Awards.

Historie 
Den 22. august 1984 blev Eastwood æret ved en ceremoni på Grauman's Chinese theater for at få en afstøbning af hans hånd- og fodaftryk i cement. Eastwood modtig en AFI Life Achievement Award i 1996 og en ærespris fra AFI i 2009. Han er den ene af kun to personer, som er blevet nomineret to gange til prisen for Best Actor og Best Director for samme film (Unforgiven og Million Dollar Baby), hvor den anden er Warren Beatty (Heaven Can Wait og Reds). Sammen med Beatty, Robert Redford, Richard Attenborough, Kevin Costner og Mel Gibson er han en af de få instruktører, der er bedst kendt som skuespiller, der har modtaget en Academy Award som instruktør. Den 27. februar 2005, i en alder af 74, blev han den en af i alt tre levende instruktører der har instrueret to film, der har vundet prisen for Best Picture (de andre to er Miloš Forman og Francis Ford Coppola). Han er ligeledes den ældste modtager af en Academy Award for Best Director i en lader af 74. Eastwood har instrueret fem skuespillere, der har modtaget en Academy Award: Gene Hackman i Unforgiven, Tim Robbins og Sean Penn i Mystic River samt Morgan Freeman og Hilary Swank i Million Dollar Baby.

Eastwood har modtaget mange andre priser, inklusive en America Now TV Award og ligeledes en af 2000 Kennedy Center Honors. Han modtog en æresgrad fra University of the Pacific i 2006, og en æresgrad på University of Southern California i 2007. I 1995 fik han æresprisen Irving G. Thalberg Memorial Award for sit livslange arbejde med filmproduktion. I 2006 blev han nomineret til en Grammy Award i kategorien Best Score Soundtrack Album For Motion Picture, Television or Other Visual Media for Million Dollar Baby. I 2007 blev Eastwood den første modtager af Jack Valenti Humanitarian Award, der er en årlig pris, der bliver givet af MPAA til personer i filmindustrien, hvis arbejde har haft en positiv påvirkning på verden. Han modtog en prisen for de to film Flags of Our Fathers og Letters from Iwo Jima, der begge blev udgivet i 2006.

Den 6. december 2006 indskrev den californiske guvernør Arnold Schwarzenegger og hans kone Maria Shriver Eastwood i California Hall of Fame der ligger i The California Museum for History, Women, and the Arts. I begyndelsen af 2007 modtog Eastwood den fornemste civile udmærkelse i Frankrig; Légion d'honneur, ved en ceremoni i Paris. Den franske præsident Jacques Chirac fortalte Eastwood at han legemliggjorde "det bedste af Hollywood". Den 13. november 2009 blev Clint Eastwood gjort til fransk kommandør i Æreslegionen, som er den tredjehøjeste af de fem klasser, der hører til denne pris.

Den 27. maj 2007 modtog Eastwood en æresdoktorgrad i Humane Letters fra University of Southern California. Den 22. september 2007 blev han Doctor of Music ved Berklee College of Music på Monterey Jazz Festival, hvor han var aktivt bestyrelsesmedlem. Ved modtagelsen af prisen holdt han en tale, hvor han udtalte at "det er en af de største ærer jeg har modtaget i mit liv." Han blev også æret med "Cinema for Peace Award 2007 for Most Valuable Movie of the Year" for Flags of Our Fathers og Letters from Iwo Jima. Eastwood modtog prisen fpr Best Actor fra National Board of Review of Motion Pictures i 2008 for sin medvirken i Gran Torino. Den 29. april 2009 annoncerede den japanske regering, at Eastwood skulle modtage Den opstigende sols orden, som repræsenterer den tredjehøjeste af otte klasser tilhørende denne orden.

I oktober 2009 blev han æret med Lumière Award (til ære for brødrene Lumière, der opfandt cinematografi) ved den første afholdelse af Lumière Film Festival i Lyon i Frankrig. Denne pris hædrer hele hans karriere og hans store bidrag til den syvende kunstform. I februar 2010 blev Eastwood anerkendt af præsident Barack Obama med en pris for kunstneriske og humanitære bidrag. Obama kaldte Eastwoods film "essays om individualitet, hårde sandheder og essensen af, hvad det betyder at være amerikaner." Online blog post Top Five Lists named Eastwood "Badass of the Century (20th)" in 2012.

Priser og nomineringer

Critics associations

Film festivaler

Specialpriser

Referencer

Bibliografi

Eksterne henvisninger 
 
 Clint Eastwood awards and nominations på Yahoo! Movies

Priser og nomineringer
Eastwoods priser og nomineringer, Clint
Eastwood, Clint